2017. gada Noteikumi Nr.

Rīgā (prot. Nr.   .§)

**Kārtība, kādā Valsts probācijas dienests apmāca un sertificē brīvprātīgā darba veicējus izlīguma procesa organizēšanai un vadīšanai**

Izdoti saskaņā ar

Valsts probācijas dienesta

 likuma 23. panta sesto daļu

 **I. Vispārīgie jautājumi**

1. Noteikumi nosaka kārtību, kādā Valsts probācijas dienests (turpmāk – Dienests) apmāca un sertificē brīvprātīgā darba veicēju (turpmāk – brīvprātīgais) izlīguma procesa organizēšanai un vadīšanai, kā arī anulē izsniegto sertifikātu.

2. Lai saņemtu sertifikātu, brīvprātīgais apgūst Dienesta izstrādātu starpnieka mācību programmu.

3. Brīvprātīgo sertificē Dienesta izveidota sertificēšanas komisija (turpmāk – komisija).

**II. Brīvprātīgā apmācību norises kārtība**

4. Starpnieku mācību programma sastāv no teorētiskās daļas, praktiskās daļas un sertificēšanas pārbaudes darba. Apmācību kopējais laiks ir ne mazāks par 65 stundām.

5. Teorētiskās daļas apgūšanas laikā brīvprātīgais:

5.1. patstāvīgi apgūst Dienesta sagatavotos teorētiskās daļas mācību materiālus un pēc katras tēmas apguves izpilda praktisko pārbaudes darbu;

5.2. apmeklē ne mazāk kā piecus Dienesta organizētus klātienes seminārus par izlīguma procesa organizēšanu un vadīšanu.

6. Teorētiskās daļas norise:

6.1. brīvprātīgais septiņu dienu laikā patstāvīgi apgūst katru elektroniski saņemto teorētiskās daļas mācību materiāla tēmu;

6.2. brīvprātīgais par apgūto tēmu izpilda praktisko pārbaudes darbu trīs dienu laikā pēc tā saņemšanas;

6.3. brīvprātīgais izpildīto pārbaudes darbu elektroniski nosūta Dienestam;

6.4. Dienests piecu dienu laikā no pārbaudes darba saņemšanas dienas to pārbauda un par rezultātu informē brīvprātīgo;

6.5. ja pārbaudes darbs nav nokārtots, saskaņojot ar Dienesta struktūrvienības, kurai piesaistīts brīvprātīgais (turpmāk – struktūrvienība), atbildīgo amatpersonu un brīvprātīgo tiek noteikts termiņš atkārtotai pārbaudes darba izpildīšanai;

6.6. pārbaudes darbu brīvprātīgais drīkst kārtot atkārtoti ne vairāk kā divas reizes.

7. Ja brīvprātīgais pamatotu iemeslu dēļ nav apguvis mācību materiālus norādītajā termiņā, brīvprātīgais par to informē Dienestu un struktūrvienības atbildīgo amatpersonu un vienojas par mācību materiālu apguves termiņa pagarinājumu.

8. Praktiskajā daļā brīvprātīgais vada ne mazāk kā trīs izlīguma procesus struktūrvienības atbildīgās amatpersonas klātbūtnē.

9. Praktiskās daļas norise:

9.1. struktūrvienība nodrošina brīvprātīgajam struktūrvienības atbildīgās amatpersonas piesaisti;

9.2. brīvprātīgais, pēc katras izlīguma sēdes, sniedz atbildīgajai amatpersonai vērtējumu par vadītās izlīguma sēdes norisi, lai nodrošinātu atgriezenisko saiti;

9.3. struktūrvienības atbildīgā amatpersona, pēc katras brīvprātīgā vadītās izlīguma sēdes, pārrunā ar brīvprātīgo vadītās izlīguma sēdes norisi un sniedz savu vērtējumu;

9.4. struktūrvienības atbildīgā amatpersona pēc katra brīvprātīgā novadītā izlīguma procesa, iesniedz Dienestam brīvprātīgā un atbildīgās amatpersonas izlīguma sēdes norises vērtējuma rezultātus.

10. Komisija izvērtē šo noteikumu 9.4. apakšpunktā iesniegtos dokumentus un pieņem lēmumu:

10.1. piedāvāt brīvprātīgajam novadīt papildus ne mazāk kā vienu izlīguma procesu struktūrvienības atbildīgās amatpersonas klātbūtnē, ja ir saņemts negatīvs vērtējums;

10.2. virzīt brīvprātīgo sertificēšanas pārbaudes darba izpildei;

12103. atteikt brīvprātīgajam veikt sertificēšanas pārbaudes darba izpildi.

11. Dienests brīvprātīgajam nosūta lēmumu un informāciju struktūrvienībai par atteikumu piedalīties brīvprātīgajam sertificēšanas pārbaudes darba izpildē.

12. Lēmumā par atteikumu brīvprātīgajam piedalīties sertificēšanas pārbaudes darba izpildē norāda:

12.1. brīvprātīgā vārdu, uzvārdu;

12.2. personas kodu vai identifikācijas numuru;

12.3. struktūrvienību;

12.[4](https://likumi.lv/ta/id/272547-kartiba-kada-valsts-probacijas-dienests-uzrauga-nosaciti-notiesatas-nosaciti-pirms-termina-no-soda-izciesanas-atbrivotas#p12.3). šo noteikumu punktu vai apakšpunktu, saskaņā ar kuru brīvprātīgajam netiek virzīts piedalīties sertificēšanas pārbaudes darbā;

12.5. pārsūdzēšanas kārtību.

13. Brīvprātīgais netiek iekļauts sertificēšanas pārbaudes darba izpildē, ja struktūrvienības atbildīgā amatpersona ir sniegusi negatīvu vērtējumu par vismaz diviem brīvprātīgā novadītajiem izlīguma procesiem praktiskajā daļā un šo noteikumu 10.1. apakšpunktā norādītajiem izlīguma procesiem.

14. Pēc teorētiskās daļas un praktiskās daļas veiksmīgas apguves, Dienests elektroniski nosūta brīvprātīgajam sertificēšanas pārbaudes darbu.

15. Brīvprātīgais piecu dienu laikā pēc sertificēšanas pārbaudes darba saņemšanas izpilda sertificēšanas pārbaudes darbu un elektroniski nosūta Dienestam novērtēšanai.

16. Dienests piecu dienu laikā no sertificēšanas pārbaudes darba saņemšanas, veic tā novērtējumu un par rezultātiem elektroniski informē brīvprātīgo un struktūrvienību.

17. Ja sertificēšanas pārbaudes darbs nav veiksmīgi izpildīts, Dienests var saskaņot ar struktūrvienības atbildīgo amatpersonu un brīvprātīgo termiņu atkārtotai tā izpildīšanai.

18. Sertificēšanas pārbaudes darbu brīvprātīgais drīkst kārtot atkārtoti ne vairāk kā divas reizes.

19. Pēc sekmīgas starpnieku mācību programmas apgūšanas, brīvprātīgais iesniedz komisijai iesniegumu ar lūgumu kļūt par starpnieku un saņemt sertifikātu izlīguma procesa organizēšanai un vadīšanai Dienestā.

20. Dienesta nodarbinātie, kuri ir izbeiguši valsts civildienesta vai darba tiesiskās attiecības ar Dienestu, un pēdējā gada laikā amata pienākumu ietvaros ir organizējuši un vadījuši izlīguma procesus, sešu mēnešu laikā no valsts civildienesta vai darba tiesisko attiecību pārtraukšanas ar Dienestu, var iesniegt komisijai iesniegumu ar lūgumu izsniegt sertifikātu bez atkārtotas mācību programmas apgūšanas.

**III. Brīvprātīgā sertificēšanas kārtība**

21. Pēc šo noteikumu 19.punktā minētā iesnieguma saņemšanas, komisija 15 dienu laikā pieņem lēmumu par sertifikāta piešķiršanu vai atteikumu piešķirt sertifikātu brīvprātīgajam.

22. Lēmumā norāda:

22.1. brīvprātīgā vārdu, uzvārdu;

22.2. personas kodu vai identifikācijas numuru;

22.3. struktūrvienību;

22.[4](https://likumi.lv/ta/id/272547-kartiba-kada-valsts-probacijas-dienests-uzrauga-nosaciti-notiesatas-nosaciti-pirms-termina-no-soda-izciesanas-atbrivotas#p12.3). ārējā normatīvā akta pantu, tā daļu, punktu vai apakšpunktu, un šo noteikumu punktu vai apakšpunktu, saskaņā ar kuru brīvprātīgajam piešķir sertifikātu vai atsaka piešķirt sertifikātu;

22.5. pārsūdzēšanas kārtību.

23. Komisija pieņem lēmumu par atteikumu piešķirt sertifikātu, ja mācību procesā konstatēts, ka brīvprātīgais nav apguvis starpnieka mācību programmu.

24. Komisija piecu dienu laikā par lēmumu rakstiski informē brīvprātīgo un struktūrvienības atbildīgo amatpersonu.

25. Brīvprātīgais kļūst par Dienesta starpnieku pēc sertifikāta saņemšanas, kas tiek izsniegts uz diviem gadiem.

26. Pēc sertifikāta derīguma termiņa beigām komisija starpniekam izsniedz jaunu sertifikātu, ja starpnieks sertifikāta darbības laikā:

26.1. nav pārkāpis izlīguma procesa organizēšanas un vadīšanas noteikumus un Dienesta starpnieka ētikas principus;

26.2. ir piedalījies Dienesta vai citu institūciju organizētajos starpnieka profesionālās kompetences paaugstināšanas pasākumos (vismaz astoņas stundas gadā);

26.3. saņēmis struktūrvienības pozitīvu rakstveida atzinumu par brīvprātīgā darbību;

26.4. sertifikāta darbības laikā organizējis un novadījis vismaz sešus izlīguma procesus.

27. Lai saņemtu jaunu sertifikātu, starpnieks 30 dienas pirms sertifikāta derīguma termiņa beigām, bet ne vēlāk kā sešus mēnešus pēc sertifikāta derīguma termiņa beigām, iesniedz komisijai adresētu rakstisku iesniegumu.

28. Iesniegumā norāda:

28.1. starpnieka vārdu, uzvārdu;

28.2. personas kodu vai identifikācijas numuru;

28.3. kontaktinformāciju;

28.4. pamatojumu starpnieka darbības turpināšanai;

28.5. informāciju par apmeklētajiem starpnieka profesionālās kompetences paaugstināšanas pasākumiem, pievienojot dokumentu kopijas, kas to apliecina.

29. Starpnieks iesniegumam pievieno struktūrvienības izsniegtu rakstisku atzinumu, kurā norādīta informācija par šo noteikumu 26. punktā minēto prasību izpildi.

28.30. Pēc šo noteikumu [27. punktā un 29. punktā](https://likumi.lv/doc.php?id=166680#p11) minēto dokumentu saņemšanas komisija 30 dienu laikā pieņem lēmumu par jauna sertifikāta piešķiršanu vai atteikumu piešķirt jaunu sertifikātu.

31. Komisija pieņem lēmumu par atteikumu piešķirt jaunu sertifikātu, ja starpnieks:

31.1. nav iesniedzis iesniegumu šo noteikumu [27.](https://likumi.lv/doc.php?id=166680#p10) punktā noteiktajā termiņā;

31.2. iesniegumam nav pievienojis šo noteikumu 28.5. apakšpunktā un 29. punktā minētos dokumentus;

31.3. neatbilst kādam no šo noteikumu [26.punktā](https://likumi.lv/doc.php?id=166680#p10) minētajām prasībām, izņemot šo noteikumu 34.punktā minēto gadījumu;

31.4. ir sniedzis par sevi nepatiesas ziņas.

32. Lēmumā par atteikumu piešķirt jaunu sertifikātu norāda:

32.1. starpnieka vārdu, uzvārdu;

32.2. personas kodu vai identifikācijas numuru;

32.3. struktūrvienību;

32.[4](https://likumi.lv/ta/id/272547-kartiba-kada-valsts-probacijas-dienests-uzrauga-nosaciti-notiesatas-nosaciti-pirms-termina-no-soda-izciesanas-atbrivotas#p12.3). ārējā normatīvā akta pantu, tā daļu, punktu vai apakšpunktu, un šo noteikumu punktu vai apakšpunktu, saskaņā ar kuru brīvprātīgajam atsaka piešķirt sertifikātu;

32.5. pārsūdzēšanas kārtību.

33. Komisija piecu dienu laikā par lēmumu piešķirt jaunu sertifikātu rakstiski informē starpnieku un struktūrvienību.

34. Ja brīvprātīgais pamatotu iemeslu dēļ nav izpildījis šo noteikumu 26.2. apakšpunktā un 26.4. apakšpunktā noteiktās prasības sertifikāta derīguma laikā, komisija var pieņemt lēmumu brīvprātīgajam izpildīt pārbaudes uzdevumu un novadīt ne mazāk kā vienu izlīguma procesu struktūrvienības atbildīgās amatpersonas klātbūtnē.

35. Ja brīvprātīgajam neizsniedz jaunu sertifikātu šo noteikumu [31. punktā](https://likumi.lv/doc.php?id=166680#p15) minēto iemeslu dēļ, brīvprātīgais var atkārtoti pretendēt uz sertifikāta izlīguma procesa organizēšanai un vadīšanai Dienestā saņemšanu šo noteikumu otrajā nodaļā noteiktajā kārtībā,.

36. Dienests izveido sertificēto brīvprātīgo starpnieku sarakstu (turpmāk – saraksts)

37. Sarakstā norāda:

37.1. starpnieka vārdu, uzvārdu;

37.2. sertifikāta numuru;

37.3. sertifikāta izsniegšanas datumu;

37.4. dzimšanas datumu;

37.5. kontaktinformāciju;

37.6. struktūrvienību;

37.7. ja sertifikāts anulēts – sertifikāta anulēšanas datumu un iemeslu;

37.8. vadīto izlīgumu skaitu sertifikāta derīguma termiņa laikā.

38. Dienesta mājaslapā par starpnieku norāda šādu informāciju:

38.1. starpnieka vārdu, uzvārdu;

38.2. sertifikāta numuru;

38.3. sertifikāta derīguma termiņu.

39. Informāciju mājaslapā Dienests ievieto tikai ar starpnieka rakstisku piekrišanu.

**IV. Sertifikāta anulēšanas kārtība**

40. Sertifikātu anulē:

40.1. ja starpnieks sertifikāta darbības laikā ir pārkāpis izlīguma organizēšanas un vadīšanas noteikumus vai Dienesta vadītāja apstiprinātos starpnieka ētikas principus;

40.2. ja starpnieks par sevi ir sniedzis nepatiesas ziņas.

41. Lietu par sertifikāta anulēšanu (turpmāk – lieta) ierosina Dienesta vadītājs un lietu izskata komisija.

42. Lietas izskatīšanas laikā starpnieks nepiedalās izlīguma procesu organizēšanā un vadīšanā, kā arī iesāktā izlīguma procesa dokumentus nodod struktūrvienības atbildīgajai amatpersonai.

43. Komisija lietu izskata 30 dienu laikā no lietas ierosināšanas dienas.

44. Komisija ne mazāk kā 10 dienas pirms komisijas sēdes nosūta starpniekam rakstisku uzaicinājumu ierasties komisijas sēdē, ja konstatēti šo noteikumu 40. punktā noteiktie apstākļi.

45. Uzaicinājumā norāda:

45.1. starpnieka vārdu, uzvārdu;

45.2. personas kodu vai identifikācijas numuru;

45.3. komisijas sēdes norises adresi;

45.4. komisijas sēdes norises datumu un laiku;

45.5. uzaicinājuma mērķi;

45.6. neierašanās iespējamās sekas.

46. Ja starpnieks pamatotu apstākļu dēļ nevar ierasties uz komisijas sēdi, viņš par to informē komisiju pa tālruni vai elektroniski vismaz trīs dienas pirms komisijas sēdes.

47. Šo noteikumu [46.punktā](https://likumi.lv/doc.php?id=166680#p22) minētajos gadījumos komisija vienojas ar starpnieku par sēdes pārcelšanu uz citu laiku un pagarina lietas izskatīšanas termiņu. Lietas izskatīšanas termiņā neieskaita laiku, kurā starpniekam ir bijusi pārejoša darbnespēja vai citi pamatoti apstākļi, kas lieguši piedalīties lietas izskatīšanā.

48. Starpnieks komisijas sēdē uzrāda dokumentus, kas apstiprina šo noteikumu 46. punktā minētos apstākļus.

49. Ja starpnieks neierodas uz komisijas sēdi vai nesniedz informāciju komisijai par pamatotiem apstākļiem, kas liedz piedalīties komisijas sēdē, komisija izskata lietu bez viņa klātbūtnes.

50. Komisija septiņu dienu laikā pēc komisijas sēdes norises dienas nosūta starpniekam informāciju par pieņemto lēmumu.

51. Lēmumā par sertifikāta anulēšanu vai par atteikumu anulēt sertifikātu norāda:

51.1. starpnieka vārdu, uzvārdu;

51.2. personas kodu vai identifikācijas numuru;

51.3. līguma un sertifikāta numuru un darbības termiņu;

51.4. konstatētā pārkāpuma izdarīšanas apstākļus un sekas;

51.5. ārējā normatīvā akta pantu, tā daļu, punktu vai apakšpunktu, saskaņā ar kuru pieņemts lēmums;

51.6. pārsūdzēšanas kārtību.

**V. Lēmumu apstrīdēšanas kārtība**

52. Brīvprātīgajam un starpniekam ir tiesības apstrīdēt:

52.1. šo noteikumu 10.3. apakšpunktā pieņemto lēmumu atteikt brīvprātīgajam veikt sertificēšanas pārbaudes darba izpildi;

52.2. šo noteikumu 23. punktā pieņemto lēmumu par atteikumu piešķirt sertifikātu;

52.3. šo noteikumu 32. punktā pieņemto lēmumu par atteikumu piešķirt jaunu sertifikātu;

52.4. šo noteikumu 51. punktā pieņemto lēmumu par sertifikāta anulēšanu.

53. Šo noteikumu 52. punktā minētos lēmumus brīvprātīgais vai starpnieks var apstrīdēt 30 dienu laikā Dienesta vadītājam.

54. Dienesta vadītāja lēmumu var pārsūdzēt Administratīvajā tiesā Administratīvā procesa likumā noteiktajā kārtībā.

**VI. Noslēguma jautājumi**

55. Atzīt par spēku zaudējušiem Ministru kabineta 2007. gada 20. novembra noteikumus Nr. 782 "Kārtība, kādā Valsts probācijas dienests sertificē brīvprātīgos probācijas darbiniekus, kuri ir starpnieki izlīgumā" (Latvijas Vēstnesis, 2009, 188, nr.).

56. Noteikumi stājas spēkā 2018. gada 1. jūnijā.

Ministru prezidents Māris Kučinskis

Tieslietu ministrs Dzintars Rasnačs